CELEX: 62012CA0290
Language: ro
Date: 2013-04-11 00:00:00
Title: Cauza C-290/12: Hotărârea Curții (Camera a opta) din 11 aprilie 2013 (cerere de decizie preliminară formulată de Tribunale di Napoli — Italia) — Oreste Della Rocca/Poste Italiane SpA (Politica socială — Directiva 1999/70/CE — Acordul cadru cu privire la munca pe durată determinată, încheiat între CES, UNICE și CEEP — Clauza 2 — Domeniul de aplicare al acordului cadru — Întreprindere de muncă temporară — Plasarea de lucrători temporari la o întreprindere utilizatoare — Contracte de muncă pe durată determinată succesive)

1.6.2013   
            
            
               RO
            
            
               Jurnalul Oficial al Uniunii Europene
            
            
               C 156/15
            
         Hotărârea Curții (Camera a opta) din 11 aprilie 2013 (cerere de decizie preliminară formulată de Tribunale di Napoli — Italia) — Oreste Della Rocca/Poste Italiane SpA
   (Cauza C-290/12) (1)
   
   (Politica socială - Directiva 1999/70/CE - Acordul cadru cu privire la munca pe durată determinată, încheiat între CES, UNICE și CEEP - Clauza 2 - Domeniul de aplicare al acordului cadru - Întreprindere de muncă temporară - Plasarea de lucrători temporari la o întreprindere utilizatoare - Contracte de muncă pe durată determinată succesive)
   2013/C 156/24
   Limba de procedură: italiana
   
      Instanța de trimitere
   
   Tribunale di Napoli
   
      Părțile din procedura principală
   
   
      Reclamant: Oreste Della Rocca
   
      Pârâtă: Poste Italiane SpA
   
      Obiectul
   
   Cerere de decizie preliminară — Tribunale di Napoli — Interpretarea clauzelor 2 și 5 din Directiva 1999/70/CE a Consiliului din 28 iunie 1999 privind Acordul-cadru cu privire la munca pe durată determinată, încheiat între CES, UNICE și CEEP (JO L 175, p. 43, Ediție specială, 05/vol. 5, p. 129) — Domeniu de aplicare — Aplicabilitate a directivei în cazul societăților de muncă pe durată determinată — Posibilitatea acestor societăți de a încheia contracte pe durată determinată succesive cu lucrătorii interimari din cauza unor împrejurări care justifică caracterul temporar al raportului de muncă dintre lucrătorul interimar și întreprinderea utilizatoare
   
      Dispozitivul
   
   Directiva 1999/70/CE a Consiliului din 28 iunie 1999 privind acordul cadru cu privire la munca pe durată determinată, încheiat între CES, UNICE și CEEP, și Acordul cadru cu privire la munca pe durată determinată, încheiat la 18 martie 1999, care figurează în anexa la această directivă, trebuie interpretate în sensul că nu se aplică nici raportului de muncă pe durată determinată dintre un lucrător temporar și o întreprindere de muncă temporară, nici raportului de muncă pe durată determinată dintre un astfel de lucrător și o întreprindere utilizatoare.
   
      (1)  JO C 243, 11.08.2012.